钦定古今图书集成/历象汇编/庶征典/第103卷 > 《娄元礼田五家行》 > 晋
## 钦定古今图书集成/历象汇编/庶征典/第103卷 > 《娄元礼田五家行》 > 晋

### 武帝泰始六年冬大雪

按《晋书武帝本纪》。不载。　按《五行志》云云。

泰始七年五月，雪。十二月，大雪。

按：《晋书武帝本纪》：“七年闰月。”〈闰五月〉大雪，大官减膳。
按《五行志》，“七年十二月，大雪。明年有步阐、杨肇之败，
死伤甚众。”不聪之罚也。

泰始九年四月辛未，陨霜。

按《晋书武帝本纪》，不载。　按《五行志》，“九年四月辛未，
陨霜。”是时贾充亲党比周用事，与鲁定公汉元帝时
陨霜同应也。

### 咸宁三年八月大寒

按《晋书武帝本纪》，“咸宁三年八月，暴寒且冰，郡国五
陨霜伤谷。”　按《五行志》，“三年八月，平原、安平、上党、泰
山四郡霜害三豆。是月，河间暴风寒冰，郡国五陨霜
伤谷。”是后大举征吴，马隆又帅精勇讨凉州。〈一作梁〉

### 太康元年三月河东高平霜雹伤桑麦

按《晋书武帝本纪》。不载。　按《五行志》云云。

太康二年春，陨霜。

按《晋书武帝本纪》，不载。　按《五行志》，“二年二月辛酉，
陨霜于济南、琅琊，伤麦。三月甲午，河东陨霜，害桑。”
太康三年十二月大雪。

按《晋书。武帝本纪》。不载。　按《五行志》云云太康五年九月。大霜雪。

按《晋书武帝本纪》，“五年九月，郡国五大水陨霜，伤秋
稼。”　按《五行志》，“五年九月，南安大雪，折木。”

太康六年春，陨霜。

按《晋书武帝本纪》，六年三月，郡国六，陨霜伤桑麦。
按《五行志》，“六年二月，东海陨霜伤桑麦。三月戊辰，齐
郡临淄、长广、不其等四县，乐安、梁邹等八县，琅琊临
沂等八县，河间、易城等六县，高阳、北阳、新城等四县
陨霜伤桑麦。”

太康七年，雨赤雪。

按《晋书。武帝本纪》，“七年十二月己亥，河阴雨赤雪二
顷。”　按《五行志》。此赤祥也。是后四载而帝崩。

太康八年夏，陨霜。冬，大雪。

按《晋书武帝本纪》，“八年夏四月，陨霜伤麦。”　按《五行
志》，“八年四月，齐国、天水二郡陨霜，十二月大雪。
太康九年四月，陇西陨霜伤麦。”

按：《晋书武帝本纪》云云。

太康十年四月，郡国《八》陨霜。

按：《晋书武帝本纪》云云。

### 惠帝元康元年七月雝州大旱陨霜

按《晋书。惠帝本纪》。不载　按《宋书五行志》云云。
元康五年。丹阳建邺大雪。

按《晋书。惠帝本纪》。不载。　按《五行志》云云。

元康六年三月，陨霜。

按：《晋书惠帝本纪》：“六年三月，东海陨霜，伤桑麦。”〈按五行志

作陨雪疑误

元康七年七月，陨霜。

按《晋书惠帝本纪》，“七年秋七月，陨霜杀秋稼。”　按《五
行志》，“秦雍二州陨霜杀稼也。”

元康九年三月，陨霜。

按《晋书惠帝本纪》。不载。　按《五行志》。“九年三月旬有
八日。河南荥阳颍川陨霜伤禾。”是时贾后凶躁滋甚。
及冬遂废愍怀。

### 光熙元年八月雪

按《晋书惠帝本纪》，不载。　按《五行志》，光熙元年闰八
月甲申朔，霰雪。刘向曰：“盛阳雨水，汤热，阴气胁之，则
转而为雹。盛阴雨雪，凝滞，阳气薄之，则散而为霰。今
雪非其时，此听不聪之应。”是年帝崩。

### 怀帝永嘉元年十二月冬雪平地三尺

按《晋书。怀帝本纪》。不载。　按《五行志》云云。

永嘉七年十月庚午，大雪。

按《晋书。怀帝本纪》。不载。　按《五行志》云云。

### 愍帝建兴元年冬十月庚午大雪

按：《晋书愍帝本纪》云云。

### 明帝太宁元年二月三月陨霜十二月幽冀并三州大雪

按《晋书明帝本纪》，“太宁元年二月丙寅，陨霜。壬申，又
陨霜杀谷。”“三月丙戌，陨霜杀草。”　按《五行志》，“元年十
二月，幽、冀并三州大雪。”

太宁三年三月，雨雪陨霜。

按《晋书明帝本纪》。不载　按《五行志》。“三年三月乙丑。
雨雪。癸巳陨霜。是年帝崩。寻有苏峻之乱。”

### 成帝咸和六年八月大雪

按《晋书。成帝本纪》。不载。　按《五行志》。“咸和六年八月。
成都大雪。是岁李雄死。”

### 康帝建元元年八月大雪

按《晋书康帝本纪》，不载。　按《五行志》，建元元年八月
大雪。是时政在将相，阴气盛也。刘向曰：“凡雨，阴也，雪
又雨之阴也，出非其时，迫近象也。”

### 穆帝永和三年八月大雪

按《晋书。穆帝本纪》。不载。　按《五行志》。“永和三年八月。
冀方大雪，人马多冻死。”

永和十年五月，雪。

按《晋书穆帝本纪》，不载。　按《五行志》，十年五月，凉州
雪。明年八月，张祚枹罕护军张瓘帅宋混等攻灭祚，
更立张曜灵弟元靓。京房《易传》曰：“夏雪戒臣为乱。”此
其乱之应也。

永和十一年四月，霜。十二月，雷雪。

按《晋书穆帝本纪》，“十一年四月壬申，陨霜。”　按《五行
志》，“十一年四月壬申朔，霜。十二月戊午，雷；己未，雪。是
时帝幼，母后称制，政在大臣，阴盛故也。”

### 升平二年正月大雪

按《晋书穆帝本纪》。不载。　按《五行志》云云。

### 孝武帝太元二年冬大雪

按《晋书孝武帝本纪》，不载。　按《五行志》，“二年十二月，
大雪。是时帝幼，政在将相。阴之盛也。”

太元二十一年，安帝即位冬，大雪。

按《晋书安帝本纪》，二十一年冬十月“甲申，葬孝武皇
帝于隆平陵，大雪”　按《五行志》，二十一年十二月连
雪二十三日。是时嗣主幼冲，冢宰专政。

====安帝隆安二年冬旱寒甚====按《晋书。安帝本纪》。不载。　按《五行志》云云。

### 元兴二年冬十二月酷寒

按《晋书安帝本纪》，不载。　按《五行志》，元兴二年十二
月，酷寒过甚。是时桓元篡位，政事烦苛，识者以为朝
政失在舒缓，元则反之以酷。按刘向曰：“周衰无寒岁，
秦灭无燠年。”此之谓也。

元兴三年正月甲申，霰雪，又雷。

按《晋书安帝本纪》不载。　按《五行志》，“三年正月甲申，
霰雪，又雷。”雷霰同时，皆失节之应也。

### 义熙五年三月大雪

按：《晋书安帝本纪》：“义熙五年三月乙亥，大雪，平地数
尺。”

义熙六年正月丙寅，雪，又雷。

按《晋书。安帝本纪》。不载。　按《五行志》云云。